
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL LĖŠŲ IŠ PASKOLOS SKYRIMO

2013 m. gegužės 21 d. Nr. AT- 574

Šakiai


Vadovaudamasis rajono savivaldybės tarybos 2009 m. sausio 22 d. sprendimu Nr. T-6 patvirtintų Savivaldybės administracijos nuostatų 24 punktu bei 2013 m. gegužės 2 d. pasirašyta paskolos sutartimi Nr. K-0800-2013-553,


į p a r e i g o j u  rajono savivaldybės administracijos Biudžeto ir turto skyriaus vedėją Egidiją Grigaitienę gautas paskolos lėšas 82 060,17 Lt (aštuoniasdešimt du tūkstančius šešiasdešimt litų 17 centų) skirti savivaldybės administracijai projektų finansavimui. Lėšas nukreipti Regioninės plėtros ir bendruomeninių iniciatyvų programos vykdymui (kodas 04). Iš jų:

1. Projekto „Degutinės kaimo bendruomenės centro patalpų remontas ir pritaikymas bendruomenės reikmėms – 11 620,30 Lt (vienuolika tūkstančių šešis šimtus dvidešimt litų 30 centų). Lėšas nukreipti į valstybinę funkciją 04.02.01.06., į ekonominę funkciją 2.2.1.1.1.30.;

2. Projekto „Panovių bendruomenės patalpų pritaikymas amatų centrui“ – 16 667,00 Lt (šešiolika tūkstančių  šešis šimtus šešiasdešimt septynis litus). Lėšas nukreipti į valstybinę funkciją 04.02.01.06., į ekonominę funkciją 2.2.1.1.1.30.;

3. Projekto „Poilsio zonos sukūrimas Kiduliuose“ – 14 400 Lt (keturiolika tūkstančių keturis šimtus litų). Lėšas nukreipti į valstybinę funkciją 04.02.01.06., į ekonominę funkciją 3.1.1.2.1.2.;

4. Projekto „Poilsio ir vandens turizmo zonos įrengimas bei infrastruktūros plėtra prie Šešupės Kudirkos Naumiestyje – 12 772,87 Lt (dvylika tūkstančių septynis šimtus septyniasdešimt du litus 87 centus). Lėšas nukreipti į valstybinę funkciją 04.02.01.06., į ekonominę funkciją 3.1.1.2.1.2.;

5. Projekto „Barzdų seniūnijos bendruomenės centro patalpų remontas ir pritaikymas jaunimo ir bendruomenės reikmėms“ – 16 600 Lt (šešiolika tūkstančių šešis šimtus litų). Lėšas nukreipti į valstybinę funkciją 04.02.01.06., į ekonominę funkciją 3.1.1.2.1.2.;

6. Projekto „Sudargo bendruomenės centro patalpų plėtra, remontas ir pritaikymas veikloms“ – 10 000 Lt (dešimt tūkstančių litų). Lėšas nukreipti į valstybinę funkciją 04.02.01.06., į ekonominę funkciją 3.1.1.2.1.2.

